PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 20998/03.04.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

privind aprobarea participării în proiectul „Together for Energy-efficient Urban Mobility: Decreasing Carbon Intensity of Urban Transport by supporting Shift to Active Urban Mobility through rethinking street design and changing travel behaviour”, acronim CITYWALK 2.0, precum şi asigurarea fondurilor necesare implementării proiectului

Municipiul Satu Mare este partener de proiect în cadrul proiectului „Together for Energy-efficient Urban Mobility: Decreasing Carbon Intensity of Urban Transport by supporting Shift to Active Urban Mobility through rethinking street design and changing travel behaviour”, acronim CITYWALK 2.0, finanţat în cadrul Programului Interreg pentru Regiunea Dunării. Cei 14 parteneri din 10 țări din Regiunea Dunării compun un parteneriat sinergic, profesional, adaptat pentru obiectivele proiectului din punct de vedere geografic, tip de partener și expertiză. 4 furnizori de cunoștințe și 10 parteneri teritoriali asigură echilibrul dintre cunoștințele necesare, pilotarea și propunerile de politici publice.

Obiectivul general al proiectului este scăderea consumului de energie și a emisiilor de carbon prin sprijinirea trecerii la un tip de mobilitate urbană activă, respectiv la moduri de mobilitate durabilă (mers pe jos, cu bicicleta, transport public). Acest lucru ar contribui la reducerea emisiilor de GES și de poluanți atmosferici, precum şi îmbunătățirea calității aerului. Abordarea proiectului are în vedere utilizarea de soluții rapide, ieftine, prietenoase pentru cetățeni, într-un mod holistic, în acord cu principiile Pactului ecologic european.

Proiectul se concentrează pe implementarea transformărilor propuse atât la nivel de oraș, cât și de cetățean. Elementele cheie ale proiectului CITYWALK 2.0 sunt reproiectarea străzilor pentru a încuraja mobilitatea activă și a descuraja utilizarea mașinilor, schimbarea comportamentului de călătorie al cetățenilor și consolidarea voinței și angajamentului factorilor interesaţi.

Valoarea maximă eligibilă a proiectului de 160.000,00 EUR inclusiv TVA, din care:

- fonduri Interreg: 128.000,00 EUR inclusiv TVA

- contribuţia naţională: 28.800,00 EUR inclusiv TVA

- contribuţia proprie: 3.200,00 EUR inclusiv TVA.

Sumele vor fi asigurate în Secţiunea de dezvoltare a bugetului local la Capitolul 70.02 “Locuinţe, servicii şi dezvoltare publică”, titlul VIII „Proiecte cu finanţare din fonduri externe nerambursabile FEN postaderare”, urmând a fi recuperate în baza cererilor de rambursare întocmite de către Primăria Municipiului Satu Mare.

Ţinând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef Serviciu

Ec. Ursu Lucia Dr. Sveda Andrea